JohanHeinsen/ENO huggingface dataset:
Den Vest-Sjællandske Avis, 1838-08-30
Nordamerika. Fra Canada berettes indtil 2den August, at Grev Durham, som havde foretaget sig en Reise igjennem Provindserne, paa Grund af vigtige Statsforretninger var vendt tilbage til Quebeck, hvor han blev modtagen med stor Enthusiasmus. Paa hele Reisen yttrede det samme Sindelag sig; fra Toronto og Omegnen overraktes ham mange loyale Adresser. Han gav en Diner for 200 Personer, blandt hvilke 50 Amerikanere, foruden Dronningens Skaal udbragte Greven en Skaal for de forenede Staters Præsident. Fra Grændsen lyde Efterretningerne bedre. En Pirat, som kalder sig Oberst Moreau, er dømt til at hænges; man troer, at en lignende Skjebne venter flere Personer. Ogsaa en Amerikaner Cooly er befundet skyldig. Ved et Forhør befandtes det, at den Bande Patrioter, der var slaaet ved Short Stills, ikke bestod af 800, men kun af 28 Mand. Amerikanske Brændehuggere rense nu Navy-Island for sine Skove, for at forhindre, at denne Ø igjen kan blive et Smuthul for Eventyrere.
Den Vest-Sjællandske Avis, 1838-08-30
J Øvre-Canada venter man store Forandringer.
Den Vest-Sjællandske Avis, 1838-08-30
Vestindien. Efter Beretninger fra Hayti fra Begyndelsen af Juni var der opstaaet en Strid imellem Senatet og Deputeretkammeret, som syntes at være foranlediget derved, at det forsøgte Mord paa General Jnginac aabenbarede et Complot imod Præsidenten og Tractaten med Frankrig, hvis nøiagtige Opfyldelse de Deputerede fordre. Præsidenten syntes at forholde sig neutral, og Striden skal for Øieblikket være bilagt. – Efter Beretninger fra Jamaica af 14de Juli havde Gouverneuren ved en Proclamation forkyndt Negrene deres forestaaende Frihed og anbefalet dem Lydighed imod Lovene, og at de om muligt skulde forblive hos deres forrige Herrer.
Den Vest-Sjællandske Avis, 1838-08-30
Jndenlandske Efterretninger. Kjøbenhavn. Under 11te August er der meddeelt Cand. Pharn. A. H. Riise her af Staden Bevilling til paa St. Thomas i Vestindien at anlægge og drive et Apothek, paa Vilkaar, 1) at han holder en Medhjælper paa Apotheket, der af Landphysicus er prøvet og forsynet med Attest om at være befunden duc lig; 2) at han sælger sine Varer til en billig Priis, og iøvrigt underkaster sig den Taxt, som allernaadigst maatte blive fastsat, samt 3) at han forestaaer Apotheket under Landphysici Tilsyn, der halvaarligen har at visitere samme paa anordnet Maade.
Den Vest-Sjællandske Avis, 1838-08-30
Vi have tidligere berettet, at Hofraad Hambro i dette Aar har oprettet en Kogeanstalt, hvorved alle Slags Frugter, Grønsager og selv fersk Kjød, ved hermetisk at tillukkes, kan forarbeides til en Handelsvare, der kan taale Forsendelse endog til de fjerneste Lande. Det glæder os at kunne tilføie, at denne Fabrik ikke blot alt er i fuld Gang, men at de derfra til forskjellige Steder, navnligen til Vestindien, afsendte Prøver fortræffeligen have holdt sig og overalt fundet meget bifald. Fremdeles har Hr. Hambro i Sommer oprettet et Sildesalteri paa Gilleleie (i Forbindelse med Hr. Andreas Hansen og en der paa Stedet boende Mand). Som bekjendt har nemlig Silden alt i forrige Aar i stor Masse kastet sig paa den nordlige og østlige Kyst af Sjælland, og da Retningen af Sildens forunderlige Vandringer i en Række af Aar pleier at være den samme, saa kunde man forudsee, hvad da ogsaa alt har stadfæstet sig, at den atter vilde indfinde sig iaar. Ved at benytte denne Omstændighed ville vi rimeligviis ikke blot selv forsyne vort Marked, men endog kunne forsende ikke ubetydelige Qvantiteter til Østersøen og muligen endog videre. Foruden det nævnte Salteri i Gilleleie har ogsaa Administrationen for Frederiksværk oprettet en lignende Anstalt paa den til dette Gods hørende Pynt ved Jndløbet i Jssefjorden, Lynæs kaldet, og ved Rongsted endelig har dettes Eier, Hr. Aron David, i Forbindelse med Grosserer Svitzer her af Staden indrettet det tredie Værk af denne Art, der alle ere traadte i Virksomhed i dette Efteraar, og som uden Tvivl ville give rigeligt Udbytte, da Silden alt har viist sig i store Stimer. Da vi have nævne Hr. Hambro, maae vi endnu tilføie, at han for Øieblikket er paa Bornholm med en udmærket, practisk dannet Civil-Jngenieur, for med denne at undersøge, hvorvidt de derværende Kulgruber og det i stor Mængde, lagrede Jernmalm kunde afbenyttes til Anlæggelsen af et Jernværk. Hvad Resultat denne Undersøgelse vil give maa Tiden vise, men ikke uden levende Anerkjendelse kan man omtale den rastløse Virksomhed, som denne Mand lægger for Dagen og hvorved han stedse veed at udfinde nye Foretagender, der kunne aabne Landet hidtil ubenyttede Jndtægtskilder, og, som billigt, yde den første Opfinder, der kommer først, og, hvis vi tør bruge dette Billed, ligesom skummer Flø(Kbhvnsp.) den af, den største Fordeel.
Den Vest-Sjællandske Avis, 1838-08-30
Nestved den 24de August. Høsten skrider rask fremad i vor Egn, skjøndt Veiret vedbliver at være ustadigt. Efter nogle Dages Solskin og mild Varme begyndte det i Tirsdags Eftermiddags atter at regne stærkt og vedholdende, og det Haab, man havde gjort sig om fremtidigt godt og stadigt Høstveir, blev saaledes paany tilintetgjort. Alligevel har man allerede bragt nyt Byg og Havre til Torvet her i Byen; Kjernen var sund og god, men meget blød, naturligviis som Følge af Veirliget. Førstnævnte Kornsort betaltes med 2 Rbd. 4 Mk. a 3 Rbd. pr. Td. og sidstnævnte med 2 Rbd. 1 Mk. a 2 Rbd. 2 Mk. (Nestv. Ugbl.)– J en lille By, hvor der opholder sig en Mand, der af Hs. Majestæt Kongen nylig er bleven hædret med Dannebrogsordenen, holdt Byfogden i denne Anledning følgende simple men hjertegribende Tale, der nok fortjener at blive almindeligt bekjendt: "Huum!*)der er kommet et Tegn til ham; huum, vil han qvittere for det, huum, der har han det. Farvel!"(S. Bl.)
Den Vest-Sjællandske Avis, 1838-08-30
AVERTISSEMENTS. Løverdagen den 1ste September d. A., Formiddag Kl. 11, bliver paa Slagelse Raadstue afholdet offentlig Licitation over endeel Muurreparationsarbeide til Foretagelse i indeværende Sommer paa Slagelse Fattighuses Bygninger. Hvilket herved bekjendtgjøres med Tilføiende, at Licitationsconditionerne fra Dato af ligge til Eftersyn paa mit Comptoir. Sylow. Slagelse, den 24de August 1838. Onsdagen den 5te September d. A., Formiddag Kl. 11. bliver, ifølge det kongelige Rentekammers Ordre, paa Slagelse Raadstue afholdet offentlig Licitation over Leverancen af 95 Tdr. Rug til Brug for den her i Staden garnisonerende Landsencerescadron. Licitationsconditionerne ligge fra Dato af til Eftersyn paa mit Comptoir. Hvilket herved bekjendtgjøres. Sylow. Slagelse, den 16de August 1838.
Den Vest-Sjællandske Avis, 1838-08-30
Torsdagen den 13de September næstkommende, om Formiddagen Kl. 10, afholdes Licitation paa Raadstuen i Nestved over Leverancen af 2,930 Tdr. 6 Skpr. Havre, 23,321 Lpd. 15 Pd. Høe og 19,879 Lpd. 5 Pd. Halm, til det sjellandske Landseneer-Regiment, efter Conditioner, som strax ere til Eftersyn hos samtlige Retsbetjente og paa offentlige Kroe- og Gjæstgiversteder i Præstøe Amt, samt paa mit Contoir, hvilket herved bekjendtgjøres. Bluhme. Nestved den 25de August 1838. Et smukt og hyggeligt lille Landsted til Leie. i Sorøe yndige Egn, tæt ved Skov og Søe, hvor der kan holdes 2 Køer, anvises med nærmere fuldstændig Underretning, i Slagelse af Bogtrykker Magnus og af Madamme Hansen i Bager Schæfers Gaard; i Sorøe af Hr. Postmester Lebel og af Hr. Kjøbmand Christensen, i Kjøbenhavn, i Vimmelskaftet Nr. 138, 1ste Sal, i Ringsted af Hr. Schandorff.
Den Vest-Sjællandske Avis, 1838-08-30
Kakkelovne. Piedestal, Pyramide, Cylinder= og Bilæggerovne fra M.A. Heegaards Sønner i Kjøbenhavn, bekommes til Fabrikken H. H. Schou & Comp. Udsalgs Priis hos Forældre eller Værger, der maatte ønske Nogen optager som Discipel i Slagelse lærde Skole fra næstkommende 1ste October, ville behage snarest muligt at henvende sig derom med de fornødne Oplysninger til Undertegnede. Slagelse den 27de August 1838. C. W. Elberling, A. M. Saae Rug, af udmærket god Beskaffenhed, avlet efter Provstierug, kan fra den 15de Septbr. d. A. af erholdes til Kjøbs paa Ringsted Kloster.
Den Vest-Sjællandske Avis, 1838-08-30
Hvor en Skolediscipel, mod en for Tiderne passende moderat Betaling, kan erholde Kost og Logie m.m., anvises af Bogtrykker Magnus.
Den Vest-Sjællandske Avis, 1838-08-30
Vine og Spiritus paa Boutellier. Medoc 21, 28 a 32 Sk., Margeaux 36 a 41 Sk.; St. Julien 56 Sk.; Lasitte 72 Sk.; Portviin 5 Mk. a 10 Mk.; Madeira 4 Mk. 8 Sk. a 100 Mk.; Zeres 4 Mk.; Graves 40 a 48 Sk.; Haut Sautern, 56 Sk.; Gl. Fransk Viin 21, 32 a 36 Sk.; Malaga 1 Mk.; Muskat 4 Mk.; diverse Rhinske Vine 3 6, 8, 10 a 12 Mk.; Champagne 15 Mk.; Cognac 2 Mk. 12 Sk., 3 Mk. 4 Sk. a 5 Mk.; Gl. Rom 2 Mk. 8 Sk., 4 Mk. a 6 Mk.; Schiedamer Genever 2 Mk. 8 Sk., a 3 Mk. 8 Sk.; Arac Ap 4 Mk. 8 Sk. pr. Boutellie, Bourdeaux Viineddike 20 Sk. pr. Boutellie, 24 Sk. pr. Pot, bekommes hos Slagelse den 25de Aug. 1838. I. II. Schou & Comp.
Den Vest-Sjællandske Avis, 1838-08-30
Det bemærkes: de røde Vine lagter paa Bouteiller i 6 Maaneder for de sælges.
Den Vest-Sjællandske Avis, 1838-08-30
Landeiendom. En Arvefæstegaard af Hartkorn Ager og Eng 15 Tdr. 5 Skpr. 1 Fdkr. 133 3/5 Alb. med et Areal af circa 125 Tdr. Land, beliggende 1 1/2 Miil fra Kjøbstæderne Ringsted og Sorøe, er tilkjøbs underhaanden. Bygningerne, af hvilke Vaaningshuset er indrettet til en Familie udenfor Bondestanden, ere særdeles gode. Eiendommen med derpaa værende gode Afgrøde, saa og Besætning samt Jnventarium kan strax tiltrædes. Fuldmægtig Kruse i Sorøe opgiver Vilkaarene og giver Anviisning paa Eiendommen.
Den Vest-Sjællandske Avis, 1838-08-30
Ved Kjøbenhavns 1473de Trækning udkom: Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdommen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-08-31
24de Aarg. fællandske Avis. Den Vest-S. den 31. August. Fredagen. No. 138. af Peter Magnus i Slagelse. Redigeret, trykt og udgivet Med Kongelig allernaadigst Tilladelse, at forsendes med Brevposten i Danmark og Hertugdømmene. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1838-08-31
Udenlandske Efterretninger. Spanien. En telegraphisk Depesche fra Bordeaux af 22de August melder, at Christinerne den 15de aabnede Breschen ved Morella og den 16de indtoge Byen med Storm og gjorde Besætningen til Krigsfanger. - Den 16de opholdt Don Carlos sig i Onnate; han havde naadigt modtaget Pater Cyrillus, den 15de var Estella endnu ikke tættere indsluttet af Espartero. – Efter Beretninger fra San Sebastian af 16de er en Basker ved Navn Laja, som før har været Carlistisk Capitain, optraadt som Forsvarer af Landets Uafhængighed og Privilegier. Han samlede 6 til 200 Mand, med hvilke han aldeles slog den Carlistiske Gouverneur, Marquien af Valdesping, ved Marquina, endskjøndt denne havde meer end 1000 Mand. Siden skal han have forøget sin Skare til 1000 Mand og fundet Understøttelse i det Jndre af Landet. Ligeledes skal en Skare have dannet sig i Guipuzcoa for at forbinde sig med Munagorri, saasnart han kommer over Grændsen. Munagorri vægrer sig ved at tage Fremmede eller Deserteurer fra de kongelige Tropper i sin Tjeneste og har af Dronningen faaet 50000 Piastre, hvorover Espartero bittert beklager sig. – Man siger, at Huset Rothschild vil laane Regjeringen 2 Mill. Pd. Sterl. mod at erholde Qvægsølvminerne i Almaden i 3 1/2 Aar.
Den Vest-Sjællandske Avis, 1838-08-31
Frankrig. Sørustningerne i Toulon, Brest og Cherbourg paaskyndes endnu ved telegraphiske Depescher, og mange permitterede Officerer blive indkaldte. Fra Toulon skrives den 18de August, at Contre-Admiral Baudins Eskadre for Mexico skal bestaae af 2 Linieskibe, 1 Fregat, 2 Brigger og 4 Bombarder.
Den Vest-Sjællandske Avis, 1838-08-31
England. Joseph Buonaparte, forhen Konge i Spanien, er tilligemed sin Gemalinde og sine Børn den 19de August ankommen fra Ny-York til Liverpool. – Den 16de holdt henimod 20000 Radicale, i Manchester en Forsamling, hvori de blandt Andet besluttede at anbefale Arbeiderne i England, Skotland og Jrland saa snart som muligt at overveie, om det ikke var passende at bestemme en Dag, paa hvilken alt Arbeid skulde ophøre paa samme Tid foren Maaned, eller indtil man anerkjendte deres Rettigheder, sikkrede den flittige Arbeiders Underholdning og satte Alle i Besiddelse af Valgret. En af Talerne var en Radical fra London, Vincent, som beskyldte Lord Melbourne og hans Ministerium for de nederdrægtigste Handlinger og for at have forraadt Folket; han forlangte almindelig Stemmeret og meente, at man kunde erholde den ved Enighed og Udholdenhed. Den forsamlede Mængde tiljublede ham bifald. Den 24de Septbr. skal en endnu større Forsamling af Radicale holdes i Manchester; man venter, at over 300000 Mennesker ville indfinde sig. - Den Engelske Flaade under Admiral Stopford ankom den 20de Juli til Malta, hvor den blev til Maanedens Slutning; man ventede, at den snart vilde løbe ud forat iagttage den Ægyptiske Eskadre.
Den Vest-Sjællandske Avis, 1838-08-31
Schweiz. Breve fra Luzern af 19de August berette, at Hertugen af Montebello den 18de havde overgivet en Note, hvori han fordrede sit Pas, dersom Forstedet ikke uden al Jndskrænkning opfyldte hans Note af 1ste, og tillige viste hen paa de alvorlige Følger, som et afslaaende Svar vilde have for Schweiz. Præsidentens alvorlige og værdige Svar skal have gjort et ubehageligt Jndtryk paa Hertugen. Prinds Ludvig Napoleon skal have besluttet ikke godvilligt at forlade Schweiz.
Den Vest-Sjællandske Avis, 1838-08-31
Tyrkiet. Den Tyrkiske Flaade er den 30te Juli løbet ind i Smyrna, den bestaar af 19 Skibe, nemlig 5 Linieskibe, 8 Fregatter, 3 Brigger, 2 Kuttere og 1 Dampskib af 100 Hestes Kraft. Kapudan Pascha lader sin Flaade bestandigt manøvrere for at over Mandskabet. – Fra Armeen ved Taurus berettes, at dens Sundhedstilstand er meget god, og at den er besjælet af den bedste Aand. Hafs Pascha har ophævet sit Hovedqvarteer i Charpul for at rykke videre frem. En Tunesisk Corvette har bragt Foræringer fra den nye Bey. Den 27de Juli hjemsøgtes Konstantinopel af en skrækkelig Orkan, der har gjort megen Skade; i Kanalen gik flere Skibe under, og man taler om, at allerede 130 Lig ere trukne opaf Vandet. Ogsaa i Dardanellerne og i det SorteHav skal Stormen have raset og anrettet megen Skade.
Den Vest-Sjællandske Avis, 1838-08-31
Persien. Fra Tabris skrives den 10de Juli, at den Engelske Gesandt Hr. Mac Neil den 3die har afbrudt al Forbindelse med Schaben og den 7de forladt Leiren ved Herat; hans Haab om, at Schaben, skulde bestræbe sig for at stille ham tilfreds, er blevet skuffet. Førend han forlod Leiren, sendte han Oberst Todd over Kandahar og Kabul til Jndien med en meget vigtig Mission. Hr. Mac Neil har ladet bekjendtgjøre for sine Landsmænd, at han ansaae det for passende, at alle Officerer og Engelske Embedsmænd forlode Landet tilligemed ham; men han troede ikke, at Kjøbmændene vare nødsagede dertil. Man antager, at Schaben har fast besluttet at sætte sine Planer imod Herat igjennem; han venter kun paa Forstærkninger for at vove en Hovedstorm. Men hans Armee er i en sørgelig Tilstand, den lider af Mangel og Sygdomme. - Engelske Tropper have indtaget den vigtige Stad Buschir eller Abuschir ved den Persiske Bugt.
Den Vest-Sjællandske Avis, 1838-08-31
Algerie. J Paris gik den 22de August Rygtet, om, at Abdel Kader var død; men man var ikke enig om de nærmere Omstændigheder. Efter et Brev fra Constantine af 5te skal Abdel Kader i et hidsigt Slag være overvunden af Aln Maides Behersker og dødeligt saaret af en Kugle i Brystet. En stor Deel af hans Armee skal være omkommen i Ørkenen af Tørst.
Den Vest-Sjællandske Avis, 1838-08-31
Paa Efterretningen om dette Uheld skal hans Lieutenant El Barranis Armee, som var posteret paa Grændsen af Ørkenen, have opløst sig. - Fra Constantine meldes, at General Galbois har overtaget Bestyrelsen istedetfor General Negrier. De vestlige Stammer betale uden Vanskelighed deres Afgifter. Man arbeider rask paa Landeveien ved Stora og vil oprette en blivende Militairpost i Rusticada. Achmed Bey opholder sig paa Grændsen af Tunis; hans Politik bestaaer i at udbrede falske Efterretninger imellem Araberne for at hindre Landets Beroligelse. Beyen af Tunis har underrettet ham om, at han maatte fjerne sig fra hans Grændser, da han ikke vilde lægge sig ud med Franskmændene.
Den Vest-Sjællandske Avis, 1838-08-31
Ægypten. Fra Alexandria skrives den 26de Ta Juli, at man der kun har meget upaalidelige Efterretninger fra Syrien; Roligheden var endnu ikke gjenoprettet der, i det Mindste forefaldt mange Røverier, Reisende og Courerer bleve udplyndrede, men uden nogen politisk Grund eller Hensigt. Den Tyrkiske Armee har concentreret sig ved den Syriske Grændse og opstillet en Art Reserve i Koniah; men dog er man af den Mening, at det for det Første ikke vil komme til Kamp.
Den Vest-Sjællandske Avis, 1838-08-31
Nordamerika. Beretninger fra Philladelphia af 4de August omtale en stærk Jldebrand, hvorved 10 Huse bleve ødelagte. Tabet anslaaes til 380000 Dollars, og to Mennesker omkom derved. - Kopperne skulle i den sidste Tid have dræbt 100000 Jndianere. – Fra den Canadiske Grændse havde man tilfredsstillende Efterretninger, og Øvrighederne fra begge Sider levede i den bedste Forstaaelse. Otte Canadiske Oprørere, blandt hvilke Wolfred Nelson og Bouchette, ere den 4de Juli med en Fregat afgaaede til deres Forviisningsted Bermuda.
Den Vest-Sjællandske Avis, 1838-08-31
Mexico. Jfølge Efterretninger fra Midten af Juli var der ingen Udsigter til Blokadens Ophævelse, da Mexicanerne havde besluttet ikke at give efter; paa deres Side vare Franskmændene lige saa bestemte og ventede kun paa Forstærkning for at bombardere Vera-Cruz. Præsidenten Bustamente havde af Congressen forlangt overordentlige Fuldmagter, men de bleve ham afslaaede. J Vera-Cruz havde man bevæbnet den lavere Folkeklasse, og 3000 Mand Tropper vare underveis fra Mexico og Puebla. En Amerikansk Skonnert Lone, Capitain Clarke, havde undgaaet Blokaden ved Mexico og udskibet sin Ladning, men blev paa Tilbageveien taget og erklæret for god Prise. Den Amerikanske Capitain forlangte den Franske Admirals Afgjørelse og fik derfor en Officeer og 8 Mand ombord; men om Natten mellem den 3die og 4de Juli overvældede han med 2 Mand den Franske Besætning og førte Skibet til Ny-Orleans, hvor den Franske Officeer fik sin Frihed og DouaneJnspecteuren tilbagegav Amerikanerne Skibet. Sagen har gjort stor Opsigt i Ny-Orleans og kan maaskee foranledige Splid imellem Frankrig og de forenede Stater. – Et Brev i Times paastaaer, at Franskmændene have Uret i deres Strid med Mexico.
Den Vest-Sjællandske Avis, 1838-08-31
Blandt Andet har den Franske Gesandt forlangt Satisfaction for Blodbadet i Tampico i Aaret 1835, da 28 Fremmede, blandt hvilke 2 Franskmænd, som havde villet forene sig med Jnsurgenterne i Texas, bleve tagne tilfange og skudte af General Gregorio Gomez. De Franske forlange nu, at Generalen skal afsættes og de Dræbtes Familier have en Erstatning af 20000 Piaster. Det Sande i Sagen skal være, at 130 Personer, meest Amerikanere, i Novbr. 1835, afgik paa et Skib fra Ny-Orleans til Texas, men landede i Mundingen af Havnen Tampico og bemægtigede sig et Fort, hvorpaa de forsøgte at indtage Tampico og plyndre denne By. De bleve slaaede tilbage og 28 af dem fangne; disse bleve efter 4 Ugers Arrest stillede for en Krigsret og henrettede som Sørøvere.
Den Vest-Sjællandske Avis, 1838-08-31
Jndenlandske Efterretninger. Kjøbenhavn. Exam. Juris S. J. Kühnel og Cand. Juris J. G. V. Aagaard have ved Cancelliets Resolution af 3die Juli erholdt Ansættelse som Prøveprocuratorer, Førstnævnte i Thisted Amt med Forpligtelse at tage Bopæl i Vesterhan-Herred og den Sidste i Lollands-Falsters Stift med Forpligtelse at tage Bopæl i Maribo.
Den Vest-Sjællandske Avis, 1838-08-31
Under 26de Juli er der af Cancelliet meddeelt Cand. Juris H. R. Kraft Tilladelse til at procedere paa Prøve ved Landsoverretten samt Hof= og Stadsretten i Kjøbenhavn.
Den Vest-Sjællandske Avis, 1838-08-31
J Ugen fra den 18de til den 25de August ere her i Staden ægteviede 17 Par, fødte ere 68, hvoraf 33 Drenge og 35 Piger; døde ere 52, hvoraf 18 Mænd, 13 Qvinder, 13 Drenge og 8 Piger. Saaledes ere 16 flere fødte end døde.
Den Vest-Sjællandske Avis, 1838-08-31
Callundborg. Hr. Kjøbmand Roeskilde her i Byen skal efter Forlydende atter have isinde at lade bygge et Fartøi paa sin Bekostning, der maaskee vil blive endnu større end det forrige her byggede, nem(Call. Av.) lig med 2de Master.
Den Vest-Sjællandske Avis, 1838-08-31
Odense. Hr. C. H. Hansen paa Kragsberggaard bekjendtgjør i Fyenske Aviser, at han af fuldvægtige Grunde har indberettet til den kongelig Commissarius, at han for denne Gang ikke kan tage Sæde i Stændernes Forsamling. Han har nemlig afhændet en Deel af den Eiendom, hvorpaa hans Valgbarhed beroede.
Den Vest-Sjællandske Avis, 1838-08-31
J Slutningsmødet den 25de August holdt den kongelige Commissarius, Præsidenten og Forsamlingens ældste Medlem, Landvæsenscommissair Wulff, Taler. Vi beklage, at vort indskrænkede Rum ikke tillader os at meddele disse Taler fuldstændigt, og vi ansee det for urigtigt at gjøre Udtog af dem, da de fortjene at læses i deres Heelhed. Vi maae derfor nøies med at henvise vore Læsere til Stænd. Tid. Nr. 86 og 87. Derefter tilkjendegav den kongelige Commissarius i Kongens Navn: At Provindsialstændernes nærværende Forsamling var opløst. Forsamlingen udbrød derpaa i det eenstemmige Udraab: Længe leve Kongen, hvorpaa den adskilte sig. Hertil kunne vi føie af Viborger Samler, at samtlige Deputerede tilligemed en stor Deel Embedsmænd fra Viborg og Omegnen vare indbudne til en stor Diner hos den kongl. Commissarius. Den 26de afreiste de fleste Deputerede. Den kongl. Commissarius og Præsidenten vilde efter Forlydende endnu forblive i Viborg i nogle Dage for at gjennemsee Manuskriptet til den resterende Deel af Stændertidenden.
Den Vest-Sjællandske Avis, 1838-08-31
Skagen den 19de August. J Retning af O. til N. fra Kirken og Fyrtaarnet er under 16de de, udlagt en Vager paa 6 Favne Vands Dybde udenfor Skagens Rev, til Veiledning for Søfarende. (Aalb. Av.)
Den Vest-Sjællandske Avis, 1838-08-31
Aarhuus. Paa afdøde Professor Dyrmaler Gebauers Grav staaer nu opreist et herligt Monument, af Prof. Freunds Arbeide, aldeles værdigt den Afdødes Minde. Man seer her en Mængde Dyr udhuggede med megen Flid, ligesom ogsaa den Afdødes veltrufne Portrait. Hans Minde er saaledes hædret ved hans efterladte Venners Omhu. (Aarh. Av.)
Den Vest-Sjællandske Avis, 1838-08-31
Jyllandsposten angiver, som et probat Middel tilat blive rig, følgende: Du skal kjøbe et Gods efter et andet, jo større jo bedre, jo slettere jo bedre. Herpaa skal Du see at faae mange, mange Penge tillaans, jo flere jo bedre, men altid mange Gange dobbelt hvad Godset er værd, eller under Din Bestyrelse bliver værd. Nu gjør Du Dig Gaard og Gods saa nyttige som muligt, udsuger og piner Dine Bønder, men betaler naturligviis hverken Renter eller Skatter o. s. fr.